title: Dalībvalstu valdību pārstāvju Lēmums (ES) 2020/400 (2020. gada 11. marts), ar ko ieceļ amatā vienu Tiesas ģenerāladvokātu

text:
                  16.3.2020

                  LV

                  Eiropas Savienības Oficiālais Vēstnesis

                  L 79/1

         DALĪBVALSTU VALDĪBU PĀRSTĀVJU LĒMUMS (ES) 2020/400
         (2020. gada 11. marts),
         ar ko ieceļ amatā vienu Tiesas ģenerāladvokātu
         EIROPAS SAVIENĪBAS DALĪBVALSTU VALDĪBU PĀRSTĀVJI,
         ņemot vērā Līgumu par Eiropas Savienību un jo īpaši tā 19. pantu,
         ņemot vērā Līgumu par Eiropas Savienības darbību un jo īpaši tā 253. un 255. pantu,
         tā kā:

                     (1)

                     Saskaņā ar Protokola (Nr. 3) par Eiropas Savienības Tiesas statūtiem 7. un 8. pantu un pēc Yves BOT kunga aiziešanas mūžībā būtu jāieceļ amatā Tiesas ģenerāladvokāts uz Yves BOT kunga atlikušo pilnvaru laiku, proti, līdz 2024. gada 6. oktobrim.

                     (2)

                     Brīvajai amata vietai ir ierosināta Jean RICHARD DE LA TOUR kunga kandidatūra.

                     (3)

                     Komiteja, kas izveidota saskaņā ar Līguma par Eiropas Savienības darbību 255. pantu, ir sniegusi atzinumu par Jean RICHARD DE LA TOUR kunga piemērotību pildīt Tiesas ģenerāladvokāta pienākumus,

               IR PIEŅĒMUŠI ŠO LĒMUMU.

            1. pants
            Jean RICHARD DE LA TOUR kungs tiek iecelts par Tiesas ģenerāladvokātu laikposmam no 2020. gada 23. marta līdz 2024. gada 6. oktobrim.

            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.

            Briselē, 2020. gada 11. martā

                  Priekšsēdētājs

               M. CLAUSS


title: Politikas un drošības komitejas Lēmums (KĀDP) 2020/401 (2020. gada 12. marts), ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumu (KĀDP) 2019/1988 (ATALANTA/1/2020)

text:
                  16.3.2020

                  LV

                  Eiropas Savienības Oficiālais Vēstnesis

                  L 79/2

         POLITIKAS UN DROŠĪBAS KOMITEJAS LĒMUMS (KĀDP) 2020/401
         (2020. gada 12. marts),
         ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumu (KĀDP) 2019/1988 (ATALANTA/1/2020)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (1) un jo īpaši tās 6. panta 1. punktu,
         tā kā:

                     (1)

                     Ievērojot Vienotās rīcības 2008/851/KĀDP 6. panta 1. punktu, Padome pilnvaroja Politikas un drošības komiteju (PDK) pieņemt attiecīgus lēmumus par ES spēku komandiera iecelšanu Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (“ES spēku komandieris”).

                     (2)

                     2019. gada 26. novembrī PDK pieņēma Lēmumu (KĀDP) 2019/1988 (2), ar ko iecēla admirāli José VIZINHA MIRONES par ES spēku komandieri.

                     (3)

                     ES operācijas komandieris ir ieteicis par jauno ES spēku komandieri no 2020. gada 17. marta iecelt kontradmirāli Ignacio VILLANUEVA SERRANO.

                     (4)

                     ES Militārā komiteja 2020. gada 21. februārī atbalstīja minēto ieteikumu.

                     (5)

                     Tādēļ Lēmums (KĀDP) 2019/1988 būtu jāatceļ.

                     (6)

                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,

               IR PIEŅĒMUSI ŠO LĒMUMU.

            1. pants
            Kontradmirālis Ignacio VILLANUEVA SERRANO ar šo no 2020. gada 17. marta tiek iecelts par ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta).

            2. pants
            Lēmumu (KĀDP) 2019/1988 atceļ.

            3. pants
            Šis lēmums stājas spēkā 2020. gada 17. martā.

            Briselē, 2020. gada 12. martā

                  Politikas un drošības komitejas vārdā –

                  Priekšsēdētāja

               S. FROM-EMMESBERGER

            (1)  OV L 301, 12.11.2008., 33. lpp.

            (2)  Politikas un Drošības Komitejas Lēmums (KĀDP) 2019/1988 (2019. gada 26. novembris), ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumu (KĀDP) 2019/1245 (ATALANTA/4/2019) (OV L 308, 29.11.2019., 98. lpp.).


Komisijas 23.01.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9417 - VOLVO CARS / AB VOLVO / WORLD OF VOLVO JV) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 09.03.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9735 - AMEX / GBT) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 06.03.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9649 - TSR RECYCLING / SIMS METAL MANAGEMENT (CERTAIN RECYCLING ASSETS)) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 06.03.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9700 - DNATA / ALPHA LSG) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 11.12.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9590 - OAKTREE / RAFI) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 11.03.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9684 - PARKS BOTTOM / OMERS / ACCOR / FAIRMONT HOTELS) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 04.03.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9703 - SCP / REAL) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 12.03.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9721 - APG / IRCP / MERKUR) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 06.03.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9733 - ENGIE / MIROVA / PREDICA / JV ) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 17.12.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9622 - EUROVIA INDUSTRIE / ASA-BAU / JV) saskaņā ar Padomes Regulu (EK) Nr. 139/2004 (Autentisks ir tikai teksts vācu valodā)


Komisijas 25.02.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9719 - FFHL / OMERS / RIVERSTONE) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 10.03.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9715 - PCG / PCC / JV) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 05.03.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9739 - AXA / GROUPE CREDIT AGRICOLE / ELL LUXEMBOURG 2) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Eiropas Centrālās bankas Lēmums (ES) 2020/407 (2020. gada 16. marts), ar ko groza Lēmumu (ES) 2019/1311 par ilgāka termiņa refinansēšanas mērķoperāciju trešo kopumu (ECB/2020/13)

text:
                  17.3.2020

                  LV

                  Eiropas Savienības Oficiālais Vēstnesis

                  L 80/23

         EIROPAS CENTRĀLĀS BANKAS LĒMUMS (ES) 2020/407
         (2020. gada 16. marts),
         ar ko groza Lēmumu (ES) 2019/1311 par ilgāka termiņa refinansēšanas mērķoperāciju trešo kopumu (ECB/2020/13)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 3.1. panta pirmo ievilkumu, 12.1. pantu, 18.1. panta otro ievilkumu un 34.1. panta otro ievilkumu,
         ņemot vērā Eiropas Centrālās bankas Pamatnostādni (ES) 2015/510 (2014. gada 19. decembris) par Eurosistēmas monetārās politikas regulējuma īstenošanu (Vispārējās dokumentācijas Pamatnostādne) (ECB/2014/60) (1),
         tā kā:

                     (1)

                     Saskaņā ar Pamatnostādnes (ES) 2015/510 (ECB/2014/60) 1. panta 4. punktu ECB Padome jebkurā laikā var mainīt Eurosistēmas monetārās politikas operāciju īstenošanas instrumentus, prasības, kritērijus un procedūras.

                     (2)

                     Īstenojot savu uzdevumu nodrošināt cenu stabilitāti un lai palīdzētu saglabāt labvēlīgus banku kreditēšanas nosacījumus un atbalstītu stimulējošas monetārās politikas nostāju dalībvalstīs, kuru valūta ir euro, ECB Padome 2019. gada 22. jūlijā pieņēma Eiropas Centrālās bankas Lēmumu (ES) 2019/1311 (ECB/2019/21) (2). Šajā lēmumā paredzēts laikposmā no 2019. gada septembra līdz 2021. gada martam veikt ilgāka termiņa refinansēšanas mērķoperāciju trešo kopumu (ITRMO III).

                     (3)

                     Lai atbalstītu banku aizdevumus tiem, kurus visvairāk skārusi koronavīrusa izraisītās slimības (COVID-19) izplatīšanās, jo īpaši maziem un vidējiem uzņēmumiem, ECB Padome 2020. gada 12. martā nolēma mainīt trīs ITRMO III parametrus, proti, palielināt aizņemšanās kvotu no 30% līdz 50%, grozīt maksimālo pieteikuma limitu idividuālām ITRMO III un no 2021. gada septembra ITRMO III ietvaros aizņemtajām summām piedāvāt pirmstermiņa atmaksas iespēju, sākot ar 12 nevis 24 mēnešiem pēc katras operācijas norēķina dienas.

                     (4)

                     Lai nekavējoties piemērotu koriģētos parametrus, šim lēmumam būtu jāstājas spēkā bez kavēšanās.

                     (5)

                     Tādēļ attiecīgi jāgroza Lēmums (ES) 2019/1311 (ECB/2019/21),

               IR PIEŅĒMUSI ŠO LĒMUMU.

            1. pants
            Grozījumi
            Lēmumu (ES) 2019/1311 (ECB/2019/21) groza šādi:

                        1)

                        šādi groza 4. pantu:

                                    a)

                                    ar šādu punktu aizstāj 2. punktu:

                                       “2.   Katra dalībnieka aizņemšanās kvota ir 50 % no tā kopējā atsauces atlikuma, no tā atskaitot visas summas, kuras ITRMO III dalībnieks ir iepriekš aizņēmies ITRMO II ietvaros saskaņā ar Lēmumu (ES) 2016/810 (ECB/2016/10) un kuras ITRMO III norēķinu datumā joprojām nav atmaksātas, ņemot vērā jebkuru juridiski saistošu paziņojumu par pirmstermiņa atmaksu, ko dalībnieks sniedzis saskaņā ar Lēmuma (ES) 2016/810 (ECB/2016/10) 6. pantu. Attiecīgie tehniskie aprēķini ir norādīti I pielikumā.”;

                                    b)

                                    ar šādu punktu aizstāj 4. punktu:

                                       “4.   Katra dalībnieka pieteikuma limits katrā ITRMO III ir dalībnieka aizņemšanās kvotas un to summu starpība, kuras dalībnieks aizņēmies iepriekšējo ITRMO III ietvaros. Uzskatāms, ka šī summa ir katra dalībnieka maksimālais pieteikuma limits, un tam piemēro noteikumus, kas saskaņā ar Pamatnostādnes (ES) 2015/510 (ECB/2014/60) 36. pantu ir piemērojami pieteikumiem, kuri pārsniedz maksimālo pieteikuma limitu. Attiecīgie tehniskie aprēķini ir norādīti I pielikumā.”;

                        2)

                        ar šādu punktu aizstāj 5.a panta 1. punktu:

                           “1.   No 2021. gada septembra, sākot ar 12 mēnešiem pēc katras ITRMO III norēķinu dienas, dalībniekiem ir iespēja reizi ceturksnī pabeigt attiecīgās ITRMO III summas atmaksu vai samazināt šo summu pirms termiņa.”;

                        3)

                        ar šādu daļu aizstāj I pielikuma 1. punkta trešo daļu:
                        "Aizņemšanās kvota ir 50 % no konkrētā dalībnieka atsauces atlikuma (*1), no tā atskaitot visas summas, kuras ITRMO III dalībnieks ir aizņēmies Lēmumā (ES) 2016/810 (ECB/2016/10) paredzēto ilgāka termiņa refinansēšanas mērķoperāciju ietvaros (ITRMO II) un kuras attiecīgās ITRMO III norēķinu datumā joprojām nav atmaksātas, vai “nulle”, ja iznākums ir negatīvs, t. i.:

                            attiecībā uz k = 1,…,7.

                           (*1)  Atsauces uz "dalībnieku" jāsaprot kā piemērojamas individuāliem dalībniekiem vai ITRMO III grupām. ";"

                        4)

                        ar šādu daļu aizstāj I pielikuma 1. punkta piekto daļu:
                        Katram dalībniekam katrā ITRMO III piemērojamais pieteikuma limits ir dalībnieka aizņemšanās kvotas BAk
                            un to summu starpība, kuras dalībnieks aizņēmies iepriekšējo ITRMO III ietvaros. Ja pieņem, ka  ir aizņēmumi, kurus kāds dalībnieks saņēmis ITRMO III k, tad , kur BLk
                            ir šā dalībnieka pieteikuma limits operācijā k, ko nosaka šādi:

                        attiecībā uz k = 2,…,7.”.

            2. pants
            Stāšanās spēkā
            Šis lēmums stājas spēkā 2020. gada 17. martā.

            Frankfurtē pie Mainas, 2020. gada 16. martā

                  ECB Padomes vārdā –

                  ECB prezidente

               Christine LAGARDE

            (1)  OV L 91, 2.4.2015., 3. lpp.

            (2)  Eiropas Centrālās bankas 2019. gada 22. jūlija Lēmums (ES) 2019/1311 par ilgāka termiņa refinansēšanas mērķoperāciju trešo kopumu (ECB/2019/21) (OV L 204, 2.8.2019., 100. lpp.).


title: Padomes Lēmums (KĀDP) 2020/408 (2020. gada 17. marts), ar ko groza Lēmumu 2013/798/KĀDP par ierobežojošiem pasākumiem pret Centrālāfrikas Republiku

text:
                  17.3.2020

                  LV

                  Eiropas Savienības Oficiālais Vēstnesis

                  LI 80/1

         PADOMES LĒMUMS (KĀDP) 2020/408
         (2020. gada 17. marts),
         ar ko groza Lēmumu 2013/798/KĀDP par ierobežojošiem pasākumiem pret Centrālāfrikas Republiku
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:

                     (1)

                     2013. gada 23. decembrī Padome pieņēma Lēmumu 2013/798/KĀDP (1) par ierobežojošiem pasākumiem pret Centrālāfrikas Republiku.

                     (2)

                     2020. gada 31. janvārī Apvienoto Nāciju Organizācijas Drošības padome pieņēma Rezolūciju 2507 (2020), ar ko tiek pagarināti izņēmumi attiecībā uz ieroču embargo.

                     (3)

                     Tāpēc būtu attiecīgi jāgroza Lēmums 2013/798/KĀDP,

               IR PIEŅĒMUSI ŠO LĒMUMU.

            1. pants
            Lēmuma 2013/798/KĀDP 2. panta 1. punkta g) apakšpunktu aizstāj ar šādu:

                        “g)

                        14,5 mm vai mazāka kalibra ieroču un tādiem ieročiem īpaši izstrādātas munīcijas un sastāvdaļu, un nebruņotu militāro sauszemes transportlīdzekļu un ar 14,5 mm vai mazāka kalibra ieročiem aprīkotu militāro sauszemes transportlīdzekļu pārdošanai, piegādei, nodošanai vai eksportam Centrālāfrikas Republikas drošības spēkiem, tai skaitā valsts civilajām tiesībaizsardzības iestādēm, ja šādi ieroči, munīcija, sastāvdaļas un transportlīdzekļi paredzēti vienīgi tam, lai ar to atbalstītu Centrālāfrikas Republikas drošības sektora reformas procesu vai to minētajā procesā lietotu, kā iepriekš paziņots Komitejai;”.

            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2020. gada 17. martā

                  Padomes vārdā –

                  priekšsēdētāja

               A. METELKO-ZGOMBIĆ

            (1)  Padomes Lēmums 2013/798/KĀDP (2013. gada 23. decembris) par ierobežojošiem pasākumiem pret Centrālāfrikas Republiku (OV L 352, 24.12.2013., 51. lpp.).


Komisijas 13.03.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9717 - BERGÉ / MITSUBISHI CORPORATION / BERGÉ AUTO / JV) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 13.03.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9659 - TELIA COMPANY / CAPMAN AIFM / JV) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 06.03.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9740 - ISQ / RUBIS / RUBIS TERMINAL) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 12.03.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9724 - GENERALI / UIR / ZARAGOZA) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 16.03.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9754 - KII / INFOR) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 13.03.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9745 - SUNSUPER / MACQUARIE / PGGM / MAGL) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 13.03.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9758 - TOYOTA FINANCIAL SERVICES CORPORATION / MITSUI & CO / KINTO BRASIL) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)